Cinamgorĝa ermitkolibro

La Cinamgorĝa ermitkolibro (Phaethornis nattereri) estas malgranda specio de kolibroj en la familio Trokiledoj. Ĝi estas endemia de Brazilo, sed vivas ankaŭ iom en Bolivio.

Taksonomio kaj sistematiko
La taksonomio de la Cinamgorĝa ermitkolibro estas nedefinitiva. Birdoj nomitaj Maranhao ermitkolibro estas foje traktita kiel subspecio de la Cinamgorĝa ermitkolibro, sed nuntempe ĉefaj taksonomiaj sistemoj sekvas la analizojn de Hinkelmann kiuj determinis ĝin kiel la maskla plumaro de P. nattereri.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW kaj BirdLife International (2020) Handbook of the Birds of the World and BirdLife International digital checklist of the birds of the world Version 5. Disponeabla ĉe:  [.xls zipped 1 MB] Alirita la 27an de Majo, 2021 Tamen, la "Maranhao" ermitkolibro vivas en aparta norda parto de la teritorio de P. nattereri, kaj ĉar ŝajne ĝi havas diferencajn voĉojn disde tiuj de la alia populacio, ĝi povus postuli agnoskon kiel aparta specio, P. maranhaoensis. Molekulaj studoj necesas konfirmi aŭ malkonfirmi tiun atribuon.Mallet-Rodrigues, Francisco (2006): Táxons de aves de validade questionável com ocorrência no Brasil. III – Trochilidae (I). Revista Brasileira de Ornitologia 14(4): pp. 475-479. PDF fulltext Kiel oni komprenas ĝin lastatempe, la Cinamgorĝa ermitkolibro estas monotipa.

Aspekto
La Cinamgorĝa ermitkolibro estas ĉirkaŭ 10 cm longa kaj pezas 2,3 ĝis 3 g. Maskloj havas brunecajn suprajn partojn, verdajn flugilojn kaj flavbrunajn subajn partojn. Ilia interna paro de vostoplumoj estas longaj kaj blankpintaj. Ambaŭ seksoj havas nigran "maskon" kun pala superokulo kaj vangostrio. Inoj similas al la masklo sed kun pli pala gorĝo kaj pli longaj centraj vostoplumoj.Hinkelmann, C. kaj P. F. D. Boesman (2020). Cinnamon-throated Hermit (Phaethornis nattereri), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 27an de Novembro, 2021

Distribuo kaj habitato
La Cinamgorĝa ermitkolibro estas konata el du apartaj areoj. Unu inkluzivas plej orientan Bolivion kaj la apudajn brazilajn ŝtatojn Mato Grosso kaj Rondonio. La alia estas en nordorienta Brazilo, plejparte en la ŝtatoj Maranhão, Piauí kaj Ceará, kaj ankaŭ en Parao kaj Tocantins. Oni konjektas, ke ĝi ankaŭ loĝas en la larĝa regiono inter la du konataj areoj. La proponita "Maranhão" ermitkolibro troviĝas en la nordorienta areo. La specio loĝas en pluraj ne-pluvarbaraj pejzaĝoj, inkluzive de duon-falfoliaj, sekundaraj kaj galeriaj arbaroj, cerado kaj caatinga. Laŭ alteco ĝi varias de marnivelo ĝis 500 m.

Kutimaro
Movoj
Oni supozas, ke la Cinamgorĝa ermitkolibro estas sidlokema (nemigranta).

Manĝado
La Cinamgorĝa ermitkolibro estas "kapto-linia" manĝanto kiel aliaj ermitkolibroj, vizitante cirkviton de florplantoj por trovi nektaron. Ĝi ankaŭ konsumas malgrandajn artikulojn.

Reproduktado
Malmulto estas konata pri la reprodukta fenologio de la Cinamgorĝa ermitkolibro. Ĝia nesto laŭdire pendas sub pendanta folio. La "Maranhao"-ermitkolibro reproduktiĝas inter novembro kaj aprilo.

Voĉo
La kanto de la Cinamgorĝa ermitkolibro estas "altatona frazo ripetata senĉese sen paŭzoj inter frazoj...ekz. 'ĉi ... ĉi ... ĉi ... nja-ka-ŭi'."

Statuso
La IUCN taksis la Cinamgorĝan ermitkolibron kiel Malplej Zorgigan, kvankam ĝia populacio ne estis determinita kaj oni kredas, ke ĝi malpliiĝas. Ĝi estas malbone konata, kvankam oni supozas, ke ĝi estas loke ofta, kaj troviĝas en kelkaj protektitaj areoj.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo